
СЕБИХАН КЕРИМ МЕХМЕД – КМЕТ НА ОБЩИНА КРУМОВГРАД
ОТНОСНО: Увеличаване на числеността на персонала в Дейност 389 „Други дейности по образование“ 
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Съгласно чл. 19, ал. 1, т. 8. от Наредба за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите на компенсиране на превозвачите за извършените безплатни и по намалени цени превози по автомобилния транспорт подлежат превозите на децата в задължителна предучилищна възраст и учениците от I – XII клас включително, които пътуват от населени места, в които няма детска градина или училище, осъществяващи обучение в съответната група или в съответния клас, с осигурен безплатен транспорт до детска градина или училище в най-близкото населено място на територията на общината или на съседна община, и на учениците, които се обучават за придобиване на квалификация по професия.
Превозите на децата и учениците се организират от общината по местонахождение на училището и детската градина, съответно от училищата или детските градини, на които е делегирано това право, чрез: 1. сключване на договор за специализиран превоз с автомобилен транспорт; 
2. превоз по автобусни линии по утвърдена транспортна схема; 
3. железопътен транспорт с пътнически влак II класа; 
4. превоз за собствена сметка; 
5. таксиметров превоз. 
След проведена открита процедура за възлагане на обществени поръчки с предмет: „Специализиран превоз за деца в задължителна предучилищна възраст и ученици на територията на община Крумовград по утвърдени маршрутни разписания“ по обособени позиции № 1, 2, 3, 4, 5, 6, 7, 8, 9, 10, 11 и 12 за две обособени позиции нямаше подадени оферти от участници, а за една обособена позиция процедурата беше прекратена, поради това че офертата на участника не отговаряше на предварително обявените условия на възложителя, посочени в документацията за обществената поръчка и на предварително обявените условия за изпълнение на поръчката. 

За да започне нормално учебната година и да не се прекъсва учебния процес, общината беше длъжна да осигури транспорта на децата и учениците. Организирането на превозите „за собствена сметка“ означава, че общината ще използва свои собствени автобуси и шофьори, вместо да наема външна фирма. Организирането на превозите се извършва въз основа на заповед на кмета на общината. Със заповеди са определени общо 8 маршрута и са назначени 7,50 щата шофьори. Към дейността е необходимо и осигуряване на общо 1,25 щата медицинско лице, което да извършва ежедневен медицински преглед на водачите на МПС и придружител /образователен медиатор/. Общата численост за тази дейност става 8,75 щата.

Съгласно точка 12 от Решение № 497 от 03.07.2026 година за приемане на стандарти за делегираните от държавата дейности с натурални и стойностни показатели през 2026 година, кмета на общината определя числеността на персонала за делегираните от държавата дейности във функция „Образование” с изключение на училищата, детските градини и центровете за подкрепа за личностно развитие, които прилагат система на делегирани бюджети, в рамките на средствата, определени по стандартите.

С Решение № 573 от протокол № 31/28.08.2026 година на Общински съвет – Крумовград е утвърдена 7,75 щата численост на персонала в „Други дейности по образованието“. Във връзка с увеличения брой маршрути за транспорт за собствена сметка в дейност 389 „Други  дейности по образованието“, както и необходимостта от превоз на децата и учениците до детски градини и училища и не прекъсване на учебния процес, е необходимо увеличаване на числеността на персонала с 1 (една) щатна бройка. 
На основание чл. 17, ал. 1, т. 3 от Закона за местното самоуправление и местната администрация и във връзка с т. 12 от Решение № 497 от 03.07.2026 година за приемане на стандарти за делегираните от държавата дейности с натурални и стойностни показатели през 2026 година, предлагам Общински съвет гр. Крумовград да вземе следното

РЕШЕНИЕ:

1. Увеличава числеността на персонала в дейност 389 „Други дейности по образованието“ с 1 (една) щатна бройка.

2. Възлага на Кмета на Община Крумовград да извърши необходимите организационни и административни действия за изпълнение на настоящото решение. 
3. Средствата за обезпечаване на допълнителната щатна бройка да бъдат осигурени в рамките на целевите средства за транспорт за деца и ученици за финансовата година.
                                                                  BНЕСЪЛ: ………………………….
                                                                                    /СЕБИХАН  МЕХМЕД/
Изготвил: ……….………/К. Тюрдиева/
Съгласували:
1. ……………. /Н. Акиф/
2. ………………/В. Пехливанова/

